CELEX: 62017TN0293
Language: fi
Date: 2017-05-16 00:00:00
Title: Asia T-293/17: Kanne 16.5.2017 – Fakro v. komissio

31.7.2017   
            
            
               FI
            
            
               Euroopan unionin virallinen lehti
            
            
               C 249/29
            
         Kanne 16.5.2017 – Fakro v. komissio
   (Asia T-293/17)
   (2017/C 249/45)
   Oikeudenkäyntikieli: puola
   
      Asianosaiset
   
   
      Kantaja: Fakro sp z o.o. (Nowy Sącz, Puola) (edustaja: asianajaja A. Radkowiak-Macuda)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komissio on rikkonut SEUT:n ja perusoikeuskirjan mukaisia velvollisuuksiaan, koska – vaikka sitä muodollisesti vaadittiin tekemään niin – se ei ole ottanut kantaa kantajan sille 12.7.2012 tekemään kanteluun, joka koski sitä, että VELUX-konserni käytti väärin määräävää markkina-asemaansa.
            
         
               —
            
            
               velvoittamaan komission korvaamaan oikeudenkäyntikulut, myös siinä tapauksessa, ettei asiassa anneta tuomiota sen vuoksi, että komissio antaa ratkaisun oikeudenkäyntimenettelyn kuluessa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka perustuu SEUT 288 artiklan, luettuna yhdessä SEUT 102 ja 105 artiklan sekä perusoikeuskirjan 41 artiklan kanssa, rikkomiseen.
   Se, että kolmen ja puolen vuoden jälkeen on annettu alustava väitetysti tosiseikkoihin perustuva kannanotto kantajan tekemää kantelua koskevassa menettelyssä, ei merkitse asian käsittelyä kohtuullisessa ajassa. Komissio ei ole esittänyt mitään näyttöä, jonka perusteella olisi mahdollista todeta, että se olisi ryhtynyt mihinkään toimenpiteisiin tutkintamenettelyn kuluessa. Ennen päätöksen tekemistä komission on analysoitava perusteellisesti kantelijan esiin tuomat tosiseikat ja oikeudelliset seikat. Kantajan aloittama menettely on ainoa tapa, jolla se voi puolustaa oikeuksiaan.